《啄木鸟》
宋代·王迈

啄木复啄木，汝啄抑何毒。千株万株端明松，五月六月来清风。

木于汝何恶，朝朝暮暮啄。劝汝利觜宜少停，戕木之生吾忍听，已有弋者在后亭。

微虫初何识，亦能对以臆。天子爱元元，宵衣念艰食。

连年值禾饥，穷闾多菜色。县官急督租，吏饕饥需索。

啄木比刻木，何者为可疾。木生与民生，何者为当恤。

可弹者不弹，为我谢彼弋。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。